CELEX: 62012TA0552
Language: et
Date: 2013-11-12 00:00:00
Title: Kohtuasi T-552/12: Üldkohtu 12. novembri 2013 . aasta otsus — North Drilling versus nõukogu (Ühine välis- ja julgeolekupoliitika — Piiravad meetmed, mis on võetud Irrani vastu eesmärgiga takistada tuumarelva levikut — Rahaliste vahendite külmutamine — Faktiviga — Tühistamise mõju ajaline kohandamine)

21.12.2013   
            
            
               ET
            
            
               Euroopa Liidu Teataja
            
            
               C 377/14
            
         Üldkohtu 12. novembri 2013. aasta otsus — North Drilling versus nõukogu
   (Kohtuasi T-552/12) (1)
   
   (Ühine välis- ja julgeolekupoliitika - Piiravad meetmed, mis on võetud Irrani vastu eesmärgiga takistada tuumarelva levikut - Rahaliste vahendite külmutamine - Faktiviga - Tühistamise mõju ajaline kohandamine)
   2013/C 377/33
   Kohtumenetluse keel: hispaania
   
      Pooled
   
   
      Hageja: North Drilling Co. (Teheran, Iraan) (esindajad: advokaadid J. Viñals Camallonga, L. Barriola Urruticoechea ja J. Iriarte Ángel)
   
      Kostja: Euroopa Liidu Nõukogu (esindajad: M. Bishop ja A. De Elera)
   
      Ese
   
   Nõue tühistada esiteks nõukogu 15. oktoobri 2012. aasta otsus 2012/635/ÜVJP, millega muudetakse otsust 2010/413/ÜVJP, mis käsitleb Iraani vastu suunatud piiravaid meetmeid (ELT L 282, lk 58), ja teiseks nõukogu 15. oktoobri 2012. aasta rakendusmäärus (EL) nr 945/2012, millega rakendatakse määrust (EL) nr 267/2012, milles käsitletakse Iraani vastu suunatud piiravaid meetmeid (ELT L 282, lk 16), osas, milles need õigusaktid puudutavad hagejat.
   
      Resolutsioon
   
   
               1.
            
            
               Tühistada nõukogu 15. oktoobri 2012. aasta otsus 2012/635/ÜVJP, millega muudetakse otsust 2010/413/ÜVJP, mis käsitleb Iraani vastu suunatud piiravaid meetmeid, osas, milles North Drilling Co. nimi on kantud nõukogu 26. juuli 2010. aasta otsuse 2010/413/ÜVJP, mis käsitleb Iraani vastu suunatud piiravaid meetmeid ning millega tunnistatakse kehtetuks ühine seisukoht 2007/140/ÜVJP, II lisasse.
            
         
               2.
            
            
               Tühistada nõukogu 15. oktoobri 2012. aasta rakendusmäärus (EL) nr 945/2012, millega rakendatakse määrust (EL) nr 267/2012, milles käsitletakse Iraani vastu suunatud piiravaid meetmeid, osas, milles North Drilling’u nimi on kantud nõukogu 23. märtsi 2012. aasta määruse (EL) nr 267/2012, milles käsitletakse Iraani vastu suunatud piiravaid meetmeid ja millega tunnistatakse kehtetuks määrus (EL) nr 961/2010, IX lisasse.
            
         
               3.
            
            
               Tühistada määruse nr 267/2012 IX lisa North Drilling’ut puudutavas osas.
            
         
               4.
            
            
               Otsuse 2010/413, mida on muudetud otsusega 2012/635, mõju North Drilling’u suhtes säilib alates otsuse jõustumisest 20. päeval peale selle avaldamist Euroopa Liidu Teatajas kuni määruse nr 267/2012 osalise tühistamise jõustumiseni.
            
         
               5.
            
            
               Mõista North Drilling’u kohtukulud käesolevas menetluses ja ajutiste meetmete kohaldamise menetluses välja Euroopa Liidu Nõukogult, kes ühtlasi kannab ise oma kohtukulud.
            
         
      (1)  ELT C 46, 16.2.2013.